Ауылдарға фельдшерлік пункт салуға ақша бөлінбек
"Ауылдарға фельдшерлік пункт салуға ақша бөлінбек" | "https://abai.kz/post/183775"
TITLE: Ауылдарға фельдшерлік пункт салуға ақша бөлінбек
URL: https://abai.kz/post/183775
META: "Ауылдарға фельдшерлік пункт салуға ақша бөлінбек" | "https://abai.kz/post/183775"
DATE: 29.05.2024
AUTHOR(s): Abai.kz
TOTAL WORDS: 120
TEXT: Үкімет "Ауылда денсаулық сақтауды жаңғырту" ұлттық жобасы аясында медициналық мекемелерді салу және жаңғырту үшін Үкімет резервінен 39,9 млрд теңге бөлді, деп хабарлады премьер-министрдің баспасөз қызметі. Ұлттық жобада 655 медициналық-санитариялық алғашқы көмек (МСАК) нысандарын салу мен орталық аудандық ауруханаларды жаңғырту көзделген. Сонымен қатар бөлінген қаражаттың бір бөлігі: Арқалық өңірлік ауруханасы перзентханасының ғимаратындағы күрделі жөндеу жұмыстарын аяқтауға; Степногорск көпсалалы қалалық ауруханасының екі блогын күрделі жөндеуге; Атбасар көпсалалы ауданаралық ауруханасының бас ғимаратын күрделі жөндеуге; Балқаш қаласының Орталық ауруханасын күрделі жөндеу жұмыстарын бастауға; Балқаш қаласының Көпсалалы ауруханасының ангиографиялық ота жасайтын бас корпусына қосымша ғимарат салуға және ангиографиялық қондырғыны орналастыруға; Шиелі көпсалалы орталық аудандық ауруханасының ғимаратына қосымша блокты жапсарлас сала отырып, күрделі жөндеуге және сол жерде 30 төсек-орынға арналған жұқпалы аурулар бөлімшесінің құрылысына аударылады. Abai.kz
